**A J Á N L A T K É R É S**

**Tisztelt Ajánlattevő!**

A ***Tiszaújvárosi Sport-Park Nonprofit Kft.*** /Ajánlatkérő/ (3580 Tiszaújváros, Teleki Blanka út 6. a továbbiakban: ajánlatkérő) ezúton kéri fel ajánlattételre az Ön által képviselt céget, mint Ajánlattevőt (a továbbiakban: ajánlattevő) a jelen ajánlatkérésben nevezett, a **közbeszerzési értékhatárt el nem érő értékű beszerzés során** jelen ajánlatkérésben előírtak szerint és az abban foglalt feltételek figyelembevételével.

Beszerzés megnevezése:

A Tiszaújvárosi Sportcentrum területén egyedi öntözőkút létesítése kútaknával, kútgépészettel, búvárszivattyúval, automata locsolórendszerre való csatlakozás kialakításával.

**1. Az ajánlatkérő neve, címe:**

Tiszaújvárosi Sport-Park Nonprofit Kft.

3580 Tiszaújváros, Teleki Blanka út 6.

Tel.: 49/542-030

Fax: 49/542-044

**További információk a következő címen szerezhetők be:**

Tiszaújvárosi Sport-Park Nonprofit Kft.

cím: 3580 Tiszaújváros, Teleki Blanka út 6.

Kapcsolattartó: Gál Csaba ügyvezető 06-70-333-7676

Kiss Sándor műszaki vezető 06-70-333-8157

Tel.: 49/542-030

Fax: 49/542-044

E-mail cím: sportpark@sportpark.tiszaujvaros.hu

**2. Az ajánlatkérés tárgya és a feladat leírása:**

A Tiszaújvárosi Sportcentrum területén egyedi öntözőkút létesítése kútaknával, kútgépészettel, búvárszivattyúval, automata locsolórendszerre való csatlakozás kialakításával.

**A műszaki/szakmai dokumentáció rendelkezésre bocsátásának módja:**

Nem készül külön dokumentáció.

**3. A megkötendő szerződés meghatározása:**

Vállalkozási szerződés.

**4. A szerződés időtartama vagy a teljesítés határideje:**

A teljesítés kezdési és befejezési időpontja: várhatóan 2019. június 1.- 2019. augusztus 30.

Az ajánlatkérő a teljesítési határidőhöz képest előteljesítést elfogad.

**6. Az ellenszolgáltatás teljesítésének feltételei:**

* Ajánlatkérő a szerződésben meghatározott módon és tartalommal történő teljesítést követően, a teljesítés igazolás szerint kiállított számla alapján, a számla Ajánlatkérő részéről történő kézhezvételét követő 15 napon belül az ellenszolgáltatást átutalással teljesíti.

**7. Kizáró okok:**

Nem lehet ajánlattevő az a természetes, jogi személy, vagy jogi személyiség nélküli gazdálkodó szervezet, aki vagy amely:

1. a szerződéssel érintett szervezettel közszolgálati jogviszonyban, munka-viszonyban vagy munkavégzésre irányuló egyéb jogviszonyban áll (továbbiakban: érintett dolgozó/ munkatárs),
2. az érintett dolgozó közeli hozzátartozója,
3. az a gazdálkodó szervezet, amelyben az érintett dolgozó, vagy annak közeli hozzátartozója tulajdoni részesedéssel rendelkezik,
4. egy évnél régebben lejárt adó-, vám-, vagy társadalombiztosítási járulékfizetési kötelezettségének nem tett eleget,
5. akinek az önkormányzati adóhatóságnál nyilvántartott adótartozása van,
6. aki ellen csőd-, felszámolási eljárás van folyamatban, aki végelszámolás alatt áll,
7. akinek tevékenységét a cégbíróság felfüggesztette,
8. aki nem szerepel a cégjegyzékben,
9. aki nem rendelkezik a tevékenység folytatásához előírt engedéllyel, jogosítvánnyal, illetve szervezeti, kamarai tagsággal,
10. aki korábbi, önkormányzattal kötött szerződésének teljesítése során súlyos szerződésszegést követett el,
11. akinek az adószámát a Nemzeti Adó- és Vámhivatal felfüggesztette, illetve törölte,
12. aki a jelen eljárást megindító felhívás feladásától visszafelé számított két év során az önkormányzattal, vagy az önkormányzat gazdasági társaságával vagy intézményével kötött szerződésének teljesítése során szerződési kötelezettségét nem teljesítette, amely folytán vele szemben meghiúsulási kötbérigény került érvényesítésre, vagy a teljesítési véghatáridőhöz képest legalább 2 alkalommal 10 napot meghaladó késedelembe esett, amelyek folytán vele szemben késedelmi kötbérigény került érvényesítésre,
13. aki a kizáró okokkal kapcsolatban valótlanul nyilatkozott.

A megkövetelt igazolási mód:

A kizáró okok fenn nem állásáról az ajánlattevőnek nyilatkoznia kell ajánlatának benyújtásával egyidejűleg az ajánlatkérés mellékletét képező nyomtatványon.

**8. Az ajánlattételi határidő:**

2019. május 2. 10.00 óra

Ajánlattevő az ajánlattételi határidőt követő legalább 60 napig marad kötve ajánlatához.

**9. Az ajánlat benyújtásának helye, módja:**

Tiszaújvárosi Sport-Park Nonprofit Kft.

3580 Tiszaújváros, Teleki Blanka út 6., 103. iroda

Gál Csaba, ügyvezető igazgató

Az ajánlat postai úton, vagy személyesen munkanapokon 8 és 16 óra között, az ajánlattételi határidő lejártának napján 8 és 10 óra között adható le.

Az ajánlatot magyar nyelven sértetlen csomagolásban, zárt borítékban, 2 eredeti példányban kell benyújtani. A borítékon fel kell tüntetni a következő szöveget:

* „A Tiszaújvárosi Sportcentrum területén egyedi öntözőkút létesítése kútaknával, kútgépészettel, búvárszivattyúval, automata locsolórendszerre való csatlakozás kialakításával.”
* *Az ajánlattételi határidő előtt* (2019. május hó 2. nap. 10.00 óra) *nem bontható fel!*
* az ajánlattevő nevét és székhelyét,
* „Iktatóban nem bontható fel, azonnal a címzetthez továbbítandó”.

Az ajánlatkérő az ajánlatot akkor tekinti határidőn belül benyújtottnak, ha annak kézhezvétele az ajánlattételi határidő lejártáig, a bontás megkezdéséig megtörténik. A postai küldemények elirányításából, elvesztéséből eredő összes kockázat ajánlattevőt terheli. Ajánlattevő felelőssége, hogy ajánlata megfelelő csomagolásban, formában és időben kerüljön benyújtásra. Ajánlatkérő csak az előírt határidőig a megjelölt helyre leadott ajánlatokat tudja értékelni. A határidőn túl érkezett ajánlatok érvénytelenek.

**10. Az ajánlatok felbontásának helye, ideje:**

Tiszaújvárosi Sport-Park Nonprofit Kft.

3580 Tiszaújváros, Teleki Blanka út 6, 103. iroda

Gál Csaba ügyvezető

Dátum: 2019. május 2. 14 óra

**11. Az ajánlatok elbírálásának tervezett időpontja:**

2019. május hó 7. nap

**12. Szerződéskötés időpontja:**

2019. május hó 31. napig

**13. Műszaki tartalom:**

1.) Tervezés: mélyfúrású kút, kútakna, kútgépészet, tervdokumentáció összeállítása az alábbi feladatok elvégzésével:

- Mélyfúrású kút tervi megjelenítése /helyszínrajz, kútszerkezet tervi megjelenítése/;

- Kútakna és a hozzá tartozó kútgépészet dokumentálása a jogszabályi előírások szerint.

- Hatóságokkal történő egyeztetések elvégzése.

- Tulajdonosi és vagyonkezelői hozzájárulás beszerzése.

- Vízbeszerzési terv elkészítése.

- Műszaki dokumentáció összeállítása.

- Engedélyezési folyamatok lebonyolítása.

2.) Kút kivitelezése:

- 1 db sekély mélységű kút kivitelezése (ø324/310 acél iránycső/ø225/207 KM PVC), anyaggal és munkadíjjal 250-300 liter/perc előirányzott hozammal. A kút kivitelezése során elvégzésre kerülnek az alábbiak: fúróberendezés helyszínre szállítása, telepítése, keresőfúrás, teljes szelvényű fúrás, csövezés, kútkiképzés, tisztító kompresszorozással. A kút előirányzott mélysége 15 méter.

- Kútfej felsőrész és kútakna kialakítása: 1 db előregyártott vasbeton akna a szükséges gyűrűselemmel, vasbeton fedlappal, búvónyílással, 2,30 x 1,55 x 2,05 m belméretű, nem vízzáró kivitelű, mélyponti gyűjtőhely kialakításával.

- Gépészeti berendezések, szivattyú és szerelvények kialakítása, szivattyú telepítése /búvárszivattyú műszaki paraméterei Qüzemi = 300 liter/perc; Hüzemi = 90 méter/, elzáró szerelvénnyel, mintavételi csappal, vízórával, öntözőrendszerre történő rácsatlakozás kiépítésével.

- Kút mérések, vizsgálatok elvégzése: Víztermelő kút geofizikai mérés, szűrőzendő szakaszok kijelölése, karotázs mérések, mérőautó felvonulási díja 2 alkalommal, akkreditált mintavétel és laboratóriumi vizsgálatok elvégzése, geodéziai mérés elvégzése, adatszolgáltatás vízföldtani naplóhoz.

**14. Különleges előírások:**

* Az ajánlathoz kérjük csatolni:
	+ A vállalkozás cégkivonatát/működési engedélyét.
	+ Nyilatkozatot, hogy rendelkeznek a termékek megfelelő tanúsítványaival és megrendelés esetén azokat rendelkezésünkre bocsátja.
* Az árajánlatot nettó árban, forintban kérjük megadni.
* Az árajánlathoz kérjük csatolni a szállítási díjakat, feltételeket, a telepítésre, üzembehelyezésre vonatkozó adatokat.
* Az árajánlatban kérjük feltüntetni a garanciavállalás időtartamát.

Ajánlattevő teljes felelősséggel tartozik az általa foglalkoztatott munkatársakért.

**15. Hiánypótlás és helyszíni megtekintés lehetősége:** nem biztosított**, helyszíni megtekintés lehetősége:** előre egyeztetett időpontbanbiztosított.

**16.    Kiegészítő tájékoztatás kérés határideje:** 2019. április hó 26. napja 10 óra

Az Ajánlattevő az ajánlatkérésben foglaltakkal kapcsolatban írásban kiegészítő (értelmező) tájékoztatást kérhet. Ajánlatkérő a beérkezett kiegészítő tájékoztatás kérésekre vonatkozó válaszát egyidejűleg minden Ajánlattevő részére megküldi.

**17. Egyéb információk:**

17.1 Az ajánlattétel megtörténtével Ajánlattevő hozzájárul neve, székhelye, ajánlati ára és az eljárás lefolytatása során értékelésre kerülő egyéb szempontok nyilvánosságra hozatalához.

17.2 Ajánlatkérő felhívja Ajánlattevő figyelmét arra, hogy Tiszaújváros Város Önkormányzata, Polgármesteri Hivatala, önkormányzati intézményei és önkormányzati tulajdonú gazdasági társaságai minden olyan tiszaújvárosi gazdasági tevékenységet folytató vállalkozás visszterhes szerződésének (kivéve a közbeszerzési törvény szerint, valamint Tiszaújváros Város Önkormányzata, Polgármesteri Hivatala, önkormányzati intézményei és önkormányzati tulajdonú gazdasági társaságai egymás között megkötésre kerülő szerződéseit) a megkötésére, amelyek esetén a fentebb felsorolt szervezetek fizetési kötelezettsége a bruttó 200.000 Ft összeget eléri, vagy azt meghaladja, csak az alábbi feltételek megléte esetén kerülhet sor. Ezen feltételekről a másik szerződő felet szerződéskötés előtt tájékoztatni szükséges.

- A szerződés mellékletét képezi a határozat 1. melléklete szerinti nyilatkozat.

- A szerződés egy pontjában rögzítésre kerül az alábbi feltétel:

„A …… (szerződő fél) hozzájárul, hogy az önkormányzat Polgármesteri Hivatala/intézménye/gazdasági társasága (a megfelelő alkalmazandó) a szerződés mellékletét képező, a lejárt határidejű tartozásokra vonatkozó nyilatkozat valódiságát ellenőrizze. Amennyiben nyilatkozatot tevő félnek jelen szerződés pénzügyi teljesítése előtt a nyilatkozaton meghatározott szervezetek felé lejárt határidejű tartozása, adófizetési és bevallási kötelezettsége van és azt a számlán szereplő (számla hiányában a szerződésben meghatározott) fizetési határidő időpontjáig nem rendezi, hozzájárul a tartozás összegének az önkormányzat adóhatósága, Polgármesteri Hivatala, intézményei és saját tulajdonú gazdasági társaságai felé a legkorábbi esedékességű, azonos esedékesség esetén arányosan történő kompenzálásához, illetve beszámításához.”

Tiszaújvárosi gazdasági tevékenységet folytató vállalkozásnak kell tekinteni azt, amely székhellyel, vagy telephellyel rendelkezik Tiszaújvárosban, vagy ideiglenes gazdasági tevékenységet folytat.

A tartozásmentességre vonatkozóan az ajánlattevőknek jelen ajánlatkérés mellékletét képező nyomtatványon kell nyilatkoznia, amely majd a megkötendő szerződés részét fogja képezni.

17.3 Ajánlattevőnek árajánlatát fix összegű átalányárként kell meghatároznia, amely - figyelembe véve a helyszíni körülményeket és adottságokat – magában foglalja a szerződésszerű teljesítéséhez, a szakszerű és komplett megvalósításához szükséges valamennyi költségét és mindennemű egyéb kiadást.

17.4 Ajánlatkérő fenntartja az ajánlatkérés eredménytelenné nyilvánításának jogát. Ajánlatkérőt nem terheli szerződéskötési kötelezettség.

17.5 Felhívom a Tisztelt Ajánlattevők figyelmét, hogy részletes árajánlatukat az Ajánlatkérő által rendelkezésre bocsátott jellemző mennyiségek, adatok alapján értelemszerűen tegyék meg.

17.6 Az adatszolgáltatás az árajánlat benyújtásához feltétlenül szükséges adatok tekintetében előfeltétele az árajánlat érvényességének, azonban Ajánlattevő a személyes adatok megadására nem köteles. Az adatszolgáltatás elmaradásának lehetséges következménye: a benyújtott árajánlat érvénytelen.

Ajánlattevőnek az Ajánlatkéréshez mellékelt nyilatkozaton nyilatkoznia kell, hogy az ajánlatkérő Adatkezelési tájékoztatóját megismerte, az adatfeldolgozók személyéről a tájékoztatást megkapta, az abban foglalt információkat és tájékoztatást tudomásul vette, a személyes adatai kezeléséhez és feldolgozásához annak alapján hozzájárul, vagy nem járul hozzá.

Felhívom szíves figyelmét a jelen ajánlatkérésben foglalt előírások és feltételek alapos áttekintésére és kérem, hogy ajánlatát a leírtak figyelembevételével tegye meg.

Tiszaújváros, 2019. április hó 18. nap

 Tisztelettel:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Tiszaújvárosi Sport-Park Nonprofit Kft. képviseletében**

 **Gál Csaba ügyvezető**

Mellékletek:

1. Nyilatkozat kizáró okok hatálya alá nem tartozásról
2. Tartozásmentességre vonatkozó nyilatkozat

**Nyilatkozat kizáró okok hatálya alá**

**nem tartozásról**

Alulírott …………………………………………………………………...…….. mint a

……………………………………………………………...…………………………… (a továbbiakban: Ajánlattevő) cégjegyzésre jogosult képviselője nyilatkozom, hogy az Ajánlattevővel szemben nem állnak fenn az alábbi kizáró okok.

Nem lehet ajánlattevő az a természetes, jogi személy, vagy jogi személyiséggel nem rendelkező gazdálkodó szervezet[[1]](#footnote-1), aki vagy amely:

1. a szerződéssel érintett szervezettel közszolgálati jogviszonyban, munka-viszonyban vagy munkavégzésre irányuló egyéb jogviszonyban áll (továbbiakban: érintett dolgozó/ munkatárs),
2. az érintett dolgozó közeli hozzátartozója,
3. az a gazdálkodó szervezet, amelyben az érintett dolgozó, vagy annak közeli hozzátartozója tulajdoni részesedéssel rendelkezik,
4. egy évnél régebben lejárt adó-, vám-, vagy társadalombiztosítási járulékfizetési kötelezettségének nem tett eleget,
5. akinek az önkormányzati adóhatóságnál nyilvántartott adótartozása van,
6. aki ellen csőd-, felszámolási eljárás van folyamatban, aki végelszámolás alatt áll,
7. akinek tevékenységét a cégbíróság felfüggesztette,
8. aki nem szerepel a cégjegyzékben,
9. aki nem rendelkezik a tevékenység folytatásához előírt engedéllyel, jogosítvánnyal, illetve szervezeti, kamarai tagsággal,
10. aki korábbi, önkormányzattal kötött szerződésének teljesítése során súlyos szerződésszegést követett el,
11. akinek az adószámát a Nemzeti Adó- és Vámhivatal felfüggesztette, illetve törölte,
12. aki a jelen eljárást megindító felhívás feladásától visszafelé számított két év során az önkormányzattal, vagy az önkormányzat gazdasági társaságával vagy intézményével kötött szerződésének teljesítése során szerződési kötelezettségét nem teljesítette, amely folytán vele szemben meghiúsulási kötbérigény került érvényesítésre, vagy a teljesítési véghatáridőhöz képest legalább 2 alkalommal 10 napot meghaladó késedelembe esett, amelyek folytán vele szemben késedelmi kötbérigény került érvényesítésre,
13. aki a kizáró okokkal kapcsolatban valótlanul nyilatkozott.

Kelt:………………………., 20……………………

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Cégszerű aláírás

**NYILATKOZAT**

**………..……. számú ………………………...…………………………. szerződéshez**

Alulírott …………………………………………………………………………….., a ……………………………………………………….…………………………………..(szerződő fél neve, címe, adószáma)

képviselője nyilatkozom, hogy

**Tiszaújváros Város Önkormányzata**

* **adóhatóságánál** (3580 Tiszaújváros, Bethlen G. út 7.),
* **a Tiszaújvárosi Polgármesteri Hivatalnál** (3580 Tiszaújváros, Bethlen G. út 7.),

**intézményeinél, azaz**

* a Tiszaújvárosi Intézményműködtető Központ (3580 Tiszaújváros, Bethlen Gábor út 7.) és a gazdaságilag hozzá tartozó intézményeknél:
* Tiszaújvárosi Humánszolgáltató Központ (3580 Tiszaújváros, Kazinczy út 3.),
* Tiszaújvárosi Napközi Otthonos Óvoda (3580 Tiszaújváros, Pajtás köz 13.),
* Tiszaújvárosi Művelődési Központ és Könyvtár(3580 Tiszaújváros, Széchenyi út 2.),
* TiszaújvárosVárosi Rendelőintézetnél (3580 Tiszaújváros, Bethlen G. út 11-13.),

**önkormányzati tulajdonú gazdasági társaságainál, azaz**

* TiszaSzolg 2004 Kft.-nél (3580 Tiszaújváros, Tisza út 2/F.),
* Tiszaújvárosi Városgazda Nonprofit Kft.-nél (3580 Tiszaújváros, Tisza út 2/E.),
* Tisza Média Kft.-nél (3580 Tiszaújváros, Szent István út 16.)
* Tiszaújvárosi Sport-Park Nonprofit Kft.-nél (3580 Tiszaújváros, Teleki Blanka út 6.)

lejárt határidejű tartozásom, adófizetési vagy bevallási kötelezettségem nem áll fenn.

Felelősségem tudatában kijelentem, hogy a közölt nyilatkozat a valóságnak megfelel.

Dátum: 201. ………………………

 ………………….

 szerződő fél képviselője

1. Gazdálkodó szervezet alatt a polgári perrendtartásról szóló 1952. évi III. törvény 396. §-ában meghatározott fogalmat kell érteni. [↑](#footnote-ref-1)